1980D0126 — DA — 25.04.1992 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 28. december 1979

om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

(Den tyske tekst er den eneste autentiske)

(80/126/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved Rådets direktiv 79/967/EØF af 12. november 1979 ( 2 ), særlig artikel 15, stk. 2, 3 og 7,

under henvisning til anmodning fra Forbundsrepublikken Tyskland, og

ud fra følgende betragtninger:

I overensstemmelse med artikel 15, stk. 1, i ovennævnte direktiv er frø- og plantemateriale af sorter af landbrugsplantearter, der er blevet officielt godkendt i 1977 i mindst en medlemsstat, og som også opfylder betingelserne i samme direktiv, fra den 31. december 1979 ikke længere underkastet handelsrestriktioner i Fællesskabet med hensyn til sorten;

det fastsættes dog i artikel 15, stk. 2 i nævnte direktiv, at en medlemsstat efter anmodning kan bemyndiges til at forbyde handel med frø og plantemateriale af visse sorter;

Forbundsrepublikken Tyskland har anmodet om en sådan bemyndigelse for en række sorter af forskellige arter;

sorten Kaweintermono (sukkerroe) samt de pågældende sorter af havre og majs har ikke i Forbundsrepublikken Tyskland været underkastet officielle dyrkningsundersøgelser med henblik på den tyske anmodning;

den nævnte sukkerroesort har i Forbundsrepublikken Tyskland været genstand for en anmodning om officiel godkendelse, for så vidt som dens frø skal afsættes i en anden stat (artikel 4, stk. 2, afsnit b, i nævnte direktiv); følgelig er det ikke påstået i anmodningen, at denne sort besidder en tilfredsstillende dyrknings- eller brugsværdi for Forbundsrepublikken Tyskland; derfor kan denne sort betragtes som om den i Forbundsrepublikken Tyskland i kraft af dens kvaliteter for så vidt angår dyrknings- eller brugsværdi ikke svarer til de resultater, der kan opnås for en anden tilsvarende sort, som er godkendt der (artikel 15, stk. 3, litra c), første tilfælde, i nævnte direktiv);

den pågældende havresort er vinterhavre; de pågældende majssorter har en FAO-klassificering efter tidlighed på over 350; det er almindeligt bekendt, at vinterhavre og majssorter med en FAO-klassificering efter tidlighed på over 350 i øjeblikket endnu ikke er egnet til dyrkning til noget formål i Forbundsrepublikken Tyskland (artikel 15, stk. 3, litra c), andet tilfælde, i ovennævnte direktiv);

de øvrige sorter, der er nævnt i denne beslutning har været underkastet officielle dyrkningsundersøgelser i Forbundsrepublikken Tyskland; resultaterne af disse afprøvninger har ført til den konstatering, at de ikke er selvstændige eller at de der besidder en dyrkningseller brugsværdi, der er lavere end andre tilsvarende sorter, der er godkendt i Forbundsrepublikken Tyskland;

for så vidt angår sorterne Bergond (rødsvingel) og Goal (almindelig rajgræs) kan det på grundlag af materialet vedrørende undersøgelsesresultaterne konstateres, at de i Forbundsrepublikken Tyskland under hensyntagen til de nationale regler, der fastlægger godkendelse af sorterne i Forbundsrepublikken Tyskland, og som anvendes inden for rammerne af de ikraftværende fællesskabsbestemmelser, ikke er selvstændige i forhold til andre sorter, der er godkendt (artikel 15, stk. 3, litra c), i nævnte direktiv);

Forbundsrepublikken Tysklands anmodning bør følgelig imødekommes for så vidt angår samtlige disse sorter; nogle af de nævnte majssorter er acceptable i Forbundsrepublikken Tyskland for så vidt, at deres frø er bestemt til produktion af foder (grøntfoder);

med hensyn til andre tilfælde, er ansøgningen under undersøgelse af Kommissionen; det er umuligt for udløbet af den frist, der omhandles i artikel 15, stk. 1 i ovennævnte direktiv, at afslutte undersøgelsen af ovennævnte sort; for denne sort bør den i artikel 15, stk. 1, i ovennævnte direktiv anførte frist forlænges for Forbundsrepublikken Tysklands vedkommende, så sorten kan undersøges (artikel 15, stk. 7, i ovennævnte direktiv);

de i denne beslutning fastsatte foranstaltninger er i overensstemmelse med udtalelse fra Den stående Komite for frø- og plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING: